CELEX: 52008PC0027
Language: sl
Date: 2008-01-29
Title: Predlog uredba Sveta o spremembi Uredbe Sveta (ES) št. 1234/2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“)

Pomembno pravno obvestilo

|

52008PC0027

Predlog uredba Sveta o spremembi Uredbe Sveta (ES) št. 1234/2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“)  /* COM/2008/0027 konč. - CNS 2008/0011 */  

	[pic] | KOMISIJA EVROPSKIH SKUPNOSTI |Bruselj, 29.1.2008COM(2008) 27 konč.2008/0011 (CNS)PredlogUREDBA SVETAo spremembi Uredbe Sveta (ES) št. 1234/2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“)(predložila Komisija)OBRAZLOŽITVENI MEMORANDUMOZADJE PREDLOGA-  Razlogi za predlog in njegovi ciljiSkupna ureditev kmetijskih trgov za lan in konopljo, Uredba Sveta (ES) št. 1673/2000, od tržnega leta 2008/2009 dalje ne predvideva dodelitve pomoči za proizvodnjo kratkih lanenih vlaken in konopljenih vlaken. Vendar navedena uredba v členu 15(3) določa, da Komisija predloži poročilo, v katerem oceni, ali je treba režim podaljšati. Poročilo je v pripravi in bo predloženo, kot je predvideno, pred začetkom tržnega leta 2008/2009. Vendar Komisija ocenjuje, da je treba bistvene spremembe k sedanjim politikam sprejeti le v okviru zdravstvenega pregleda. Zato Komisija meni, da je treba sedanjo shemo pomoči podaljšati še za eno tržno leto, končne odločitve pa sprejeti šele od naslednjega tržnega leta v okviru revizije politik, ki bo opravljena hkrati z zdravstvenim pregledom.Uredba (ES) št. 1673/2000 bo razveljavljena z Uredbo (ES) št. 1234/2007 (Uredbo o enotni SUT) z učinkom od 1. julija 2008, ki je za navedeni sektor začetek tržnega leta 2008/2009. Spremembe, ki jih vsebuje priloženi predlog, zato zadevajo Uredbo o enotni SUT.-  Splošno ozadjeCelovita ocena sedanje ureditve sektorjev za lan in konopljo se zdi pozitivna in vodi do zaključka, da trenutna skupna tržna ureditev dobro deluje. Najpomembnejša posledica uvedbe pomoči za predelavo za vlakna je odprava špekulativne proizvodnje. Reforma iz leta 2000 je znatno zmanjšala izdatke Skupnosti in ustalila proračun na približno 20 milijonov EUR. Poleg tega je reforma povzročila rast gospodarsko uspešnih trgov in na splošno zaščitila, v nekaterih primerih pa tudi izboljšala, dohodek proizvajalcev v zadevnem obdobju.Pomoč za predelavo podpira proizvodnjo lanenih in konopljenih vlaken, tj. materialov, ki imajo pozitiven učinek na okolje (ohranjanje biološke raznovrstnosti), v EU. Poleg tega pomoč za skupno ureditev kmetijskih trgov za predelavo pomaga ohranjati in ustvarjati delovna mesta v tradicionalno proizvodnih regijah in na drugih območjih ter podpira naložbe v raziskave in razvoj za izboljšanje postopkov predelave in razvoj novih proizvodov, ki vsebujejo rastlinska vlakna.Od novih držav članic, ki so k Evropski uniji pristopile po letu 2004, je sedem proizvajalk lanenih vlaken in štiri proizvajalke konopljenih vlaken. V novih državah članicah se proizvodnja lanu zmanjšuje, medtem ko proizvodnja konoplje raste.-  Obstoječe določbe na področju, na katero se nanaša predlogUredbo Sveta (ES) št. 1673/2000 je nadomestila Uredba (ES) št. 1234/2007 o vzpostavitvi skupne ureditve kmetijskih trgov („Uredba o enotni SUT“).-  Usklajenost z drugimi politikami in cilji UnijeSe ne uporabi.POSVETOVANJE Z ZAINTERESIRANIMI STRANMI IN OCENA UčINKA-  Posvetovanje z zainteresiranimi stranmiPosvetovanje z zainteresiranimi stranmi sektorja je bilo opravljeno v okviru Svetovalne skupine za lan in konopljo, Upravljalnega odbora za naravna vlakna in na dvostranskem srečanju med predstavniki sektorjev za lan in konopljo ter kabinetom DG AGRI.-  Zbiranje in uporaba izvedenskih mnenjZadevna znanstvena/strokovna področjaKmetijska ekonomija in statistikaUporabljena metodologijaPosodobljena študija, ki so jo opravili neodvisni strokovnjaki (Ernst&Young in AND-International), končana novembra 2007.Glavne organizacije/strokovnjaki, vključeni v posvetovanjaGlej zgoraj.Načini za javno dostopnost strokovnih nasvetovPoročilo bo na voljo na spletni strani: http://ec.europa.eu/agriculture/eval/index_en.htm.-  Ocena učinkaSe ne uporabi.PRAVNI ELEMENTI PREDLOGA-  Povzetek predlaganih ukrepovPredlog za spremembo Uredbe o vzpostavitvi skupne ureditve kmetijskih trgov („Uredbe o enotni SUT“) pomeni, da bo do tržnega leta 2008/2009 pomoč za dolga lanena vlakna ostala na sedanji stopnji 160 EUR na tono, pomoč za kratka lanena in konopljena vlakna pa bo še naprej 90 EUR na tono. Za nacionalne zajamčene količine se bodo še naprej uporabljale sedaj veljavne stopnje.Glede najvišje dovoljene vsebnosti nečistoč in pezdirja je treba ob upoštevanju, da večina držav članic uporablja odstopanje od zgornje meje 7,5 % in da nekatere končne uporabe zahtevajo visoko raven nečistoč, ohraniti sedanji sistem, ki državam članicam omogoča dodelitev pomoči za kratka lanena vlakna z največ 15 % nečistoč in pezdirja, za konopljena vlakna pa z največ 25 % nečistoč in pezdirja.Dodatna pomoč, ki se dodeli primarnim predelovalcem dolgih lanenih vlaken na nekaterih tradicionalnih proizvodnih območjih Nizozemske, Belgije in Francije, ostane nespremenjena, to je pomoč v višini 120 EUR na hektar v coni I in 50 EUR na hektar v coni II, kot določa Uredba (ES) št. 1673/2000.-  Pravna podlagaUredba Sveta (ES) št. 1673/2000 in Uredba Sveta (ES) št. 1234/2007 („Uredba o enotni SUT“)-  Načelo subsidiarnostiV skladu s tem predlogom ostajajo pomembni elementi v pristojnosti držav članic:-  preverjanje vsebnosti THC in uporaba odobrenih sort konoplje;-  preverjanje računovodskih evidenc odobrenih primarnih predelovalcev;-  preverjanje zalog.-  Načelo sorazmernostiPredlog je skladen z načelom sorazmernosti, saj ustreza splošnim ciljem skupne kmetijske politike.-  Izbira instrumentovPredlagani instrument: Uredba Sveta o spremembi Uredbe Sveta (ES) št. 1234/2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode.PRORAčUNSKE POSLEDICEDodatni stroški, ki nastanejo zaradi podaljšanja, se ocenjujejo na 4,64 milijonov EUR. Na podlagi ocenjenih količin bodo skupni izdatki zaradi podaljšanja sedanje pomoči znašali 20,82 milijona EUR.2008/0011 (CNS)PredlogUREDBA SVETAo spremembi Uredbe Sveta (ES) št. 1234/2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti členov 36 in 37 Pogodbe,ob upoštevanju predloga Komisije,ob upoštevanju mnenja Evropskega parlamenta[1],ob upoštevanju naslednjega:1.  Pomoč za predelavo kratkih lanenih vlaken in konopljenih vlaken, ki ne vsebujejo več kot 7,5 % nečistoč in pezdirja, se uporablja do konca tržnega leta 2007/2008. Vendar pa je treba ob upoštevanju ugodnih trendov na trgu za te vrste vlaken, ki so vključena v sedanjo shemo pomoči, in zaradi prispevanja k utrjevanju inovativnih proizvodov in njihovih prodajnih trgov uporabo te pomoči podaljšati do konca tržnega leta 2008/2009.2.  Uredba Sveta (ES) št. 1673/2000 z dne 27. julija 2000 o skupni tržni ureditvi za lan in konopljo, ki se ju goji za vlakna[2] , je določila povečanje stopnje pomoči za predelavo dolgih lanenih vlaken od tržnega leta 2008/2009 dalje. Uredba (ES) št. 1673/2000 se je nadomestila z Uredbo Sveta (ES) št. 1234/2007[3] od tržnega leta 2008/2009. Določbe Uredbe (ES) št. 1234/2007 so bile oblikovane glede na določbe Uredbe (ES) št. 1673/2000, kot da bi se uporabile od navedenega tržnega leta, in so tako določile pomoč na predvideni stopnji. Ker se pomoč za predelavo kratkih vlaken ohrani do konca tržnega leta 2008/2009, je treba pomoč za predelavo dolgih lanenih vlaken za navedeno dodatno leto do konca tržnega leta 2007/2008 ohraniti na stopnji, ki je bila do sedaj predvidena z Uredbo (ES) št. 1673/2000.3.  Za pospeševanje proizvodnje visokokakovostnih kratkih lanenih in konopljenih vlaken se pomoč dodeli za vlakna, ki vsebujejo največ 7,5 % nečistoč in pezdirja. Vendar pa lahko države članice odstopajo od te meje in dodelijo pomoč za predelavo kratkih lanenih vlaken, ki vsebujejo med 7,5 % in 15 % nečistoč in pezdirja, ter konopljenih vlaken, ki vsebujejo med 7,5 % in 25 % nečistoč in pezdirja. Ker je ta možnost na voljo samo do konca tržnega leta 2007/2008, je državam članicam treba podaljšati možnost odstopanja od te meje še za eno tržno leto.4.  Zaradi razvoja novih prodajnih trgov je treba zajamčiti minimalno stopnjo oskrbe s surovinami. Treba je torej podaljšati obdobje uporabe nacionalnih zajamčenih količin, da se še naprej zagotovi primerna stopnja proizvodnje v vsaki državi članici.5.  Z dodatno pomočjo se je podpirala tradicionalna proizvodnja lanu v nekaterih regijah na Nizozemskem, v Belgiji in Franciji. Za nadaljnje omogočanje postopnega prilagajanja kmetijskih struktur novim tržnim razmeram je nujno to prehodno pomoč podaljšati do konca tržnega leta 2008/2009.6.  Uredbo (ES) št. 1234/2007 je zato treba ustrezno spremeniti –SPREJELA NASLEDNJO UREDBO:Člen 1Uredba (ES) št. 1234/2007 se spremeni:(1) Naslov pododdelka II oddelka I poglavja IV naslova I dela II se nadomesti z naslednjim:„Pododdelek IILan in konoplja, gojena za vlakna“(2) Člen 91 se spremeni:(a) Prvi pododstavek odstavka 1 se nadomesti z naslednjima pododstavkoma:„Pomoč za predelavo slame lana, gojenega za dolga vlakna, se dodeli odobrenim primarnim predelovalcem na podlagi količin vlaken, ki so dejansko pridobljena iz slame, za katero je bila s kmetom sklenjena prodajna pogodba.V tržnem letu 2008/2009 se pod istimi pogoji pomoč dodeli tudi za predelavo lana, gojenega za kratka lanena vlakna, in konoplje, gojene za vlakna.“(b) Odstavek 2 se nadomesti z naslednjim:„2. Za namen tega pododdelka ‚odobreni primarni predelovalec‛ pomeni fizično ali pravno osebo ali skupino fizičnih ali pravnih oseb, ne glede na njihov pravni status ali pravni status njihovih članov v nacionalni zakonodaji, ki jo je pristojni organ države članice pooblastil na območju, kjer ležijo njeni objekti za proizvodnjo lanenih ali konopljenih vlaken.“(3) Člen 92(1) se nadomesti z naslednjim:„1. Znesek pomoči za predelavo iz člena 91 se določi:(a) za dolga lanena vlakna:-  na 160 EUR na tono za tržno leto 2008/2009;-  na 200 EUR na tono od tržnega leta 2009/2010 naprej;(b) za kratka lanena vlakna in konopljena vlakna, ki ne vsebujejo več kot 7,5 % nečistoč in pezdirja, na 90 EUR na tono za tržno leto 2008/2009.Vendar se lahko države članice ob upoštevanju tradicionalnih trgov odločijo, da dodelijo pomoč tudi:(a) za kratka lanena vlakna, katerih odstotek nečistoč in pezdirja je med 7,5 % in 15 %;(b) za konopljena vlakna, katerih odstotek nečistoč in pezdirja je med 7,5 % in 25 %.V primerih iz drugega pododstavka država članica dodeli pomoč za količino, ki ni večja od proizvedene količine, na podlagi 7,5 % nečistoč in pezdirja.“(4) Člen 94 se spremeni:(a) Odstavek 1 se nadomesti z naslednjim:„1. Za dolga lanena vlakna, za katera se lahko dodeli pomoč, se določi maksimalna zajamčena količina 80 878 ton za tržno leto. Navedena količina se razdeli med nekatere države članice v obliki nacionalnih zajamčenih količin v skladu s točko A.I. Priloge XI.“(b) Za odstavkom 1 se vstavi naslednji odstavek:„1a. Za kratka lanena vlakna in konopljena vlakna, za katera se lahko dodeli pomoč, se določi maksimalna zajamčena količina 147 265 ton za tržno leto 2008/2009. Navedena količina se razdeli med nekatere države članice v obliki nacionalnih zajamčenih količin v skladu s točko A.II. Priloge XI.“(c) Doda se naslednji odstavek:„3. Vsaka država članica lahko prenese del svoje nacionalne zajamčene količine iz odstavka 1 v nacionalno zajamčeno količino iz odstavka 1a in obratno.Prenosi iz prvega pododstavka se izvedejo na podlagi protivrednosti ene tone dolgih lanenih vlaken za 2,2 toni kratkih lanenih vlaken in konopljenih vlaken.Pomoč za predelavo se dodeli le za količine iz odstavkov 1 oziroma 1a, prilagojene v skladu s prvima dvema pododstavkoma tega odstavka.“(5) Za členom 94 se vstavi naslednji člen:„Člen 94a Dodatna pomočV tržnem letu 2008/2009 se dodatna pomoč dodeli odobrenemu primarnemu predelovalcu za površine za pridelovanje lanu v conah I in II, kot so navedene v točki A.III. Priloge XI, in katerih proizvodnja slame je predmet:(a) kupoprodajne pogodbe ali obveznosti iz člena 91(1) in(b) pomoči za predelavo v dolga vlakna.Znesek dodatne pomoči je 120 EUR na hektar za cono I in 50 EUR na hektar za cono II.“(6) Priloga XI se spremeni v skladu s Prilogo k tej uredbi.Člen 2Ta uredba začne veljati sedmi dan po objavi v Uradnem listu Evropske unije .Uporablja se od 1. julija 2008.Ta uredba je v celoti zavezujoča in se neposredno uporablja v vseh državah članicah.V Bruslju,Za SvetPredsednikPRILOGATočka A Priloge XI se nadomesti z naslednjim:„A.I. Razdelitev maksimalnih zajamčenih količin za dolga lanena vlakna med državami članicami iz člena 94(1):Belgija | 13 800 |Bolgarija | 13 |Češka | 1 923 |Nemčija | 300 |Estonija | 30 |Španija | 50 |Francija | 55 800 |Latvija | 360 |Litva | 2263 |Nizozemska | 4800 |Avstrija | 150 |Poljska | 924 |Portugalska | 50 |Romunija | 42 |Slovaška | 73 |Finska | 200 |Švedska | 50 |Združeno kraljestvo | 50 |A.II. Razdelitev maksimalnih zajamčenih količin za tržno leto 2008/2009 za kratka lanena in konopljena vlakna med državami članicami iz člena 94(1a):Količina iz člena 94(1a) se razdeli v obliki:(a) nacionalnih zajamčenih količin naslednjim državam članicam:Belgija | 10 350 |Bolgarija | 48 |Češka | 2 866 |Nemčija | 12 800 |Estonija | 42 |Španija | 20 000 |Francija | 61 350 |Latvija | 1 313 |Litva | 3 463 |Madžarska* | 2 061 |Nizozemska | 5 550 |Avstrija | 2 500 |Poljska | 462 |Portugalska | 1 750 |Romunija | 921 |Slovaška | 189 |Finska | 2 250 |Švedska | 2 250 |Združeno kraljestvo | 12 100 |* Nacionalna zajamčena količina, ki je določena za Madžarsko, se nanaša le na konopljena vlakna.(b) 5 000 ton, ki se za tržno leto 2008/2009 razdelijo v nacionalnih zajamčenih količinah med Dansko, Irsko, Grčijo, Italijo in Luksemburgom. Taka razdelitev se določi na podlagi območij, ki so bila del ene od pogodb ali obveznosti iz člena 91(1).“A.III. Cone, upravičene do pomoči iz člena 94aCona I1. Teritorij Nizozemske.2. Naslednje belgijske občine: Assenede, Beveren-Waas, Blankenberge, Bredene, Brugge, Damme, De Haan, De Panne, Diksmuide (razen Vladslo in Woumen), Gistel, Jabbeke, Knokke-Heist, Koksijde, Lo-Reninge, Middelkerke, Nieuwport, Oostende, Oudenburg, Sint-Gillis-Waas (samo Meerdonk), Sint-Laureins, Veurne in Zuienkerke.Cona II1. Belgijska območja, razen cone I.2. Naslednja francoska območja:-  departma Nord,-  okrožja Béthune, Lens, Calais, Saint-Omer in kanton Marquise v departmaju Pas-de-Calais,-  okrožji Saint-Quentin in Vervins v departmaju Aisne,-  okrožje Charleville-Mézires v departmaju Ardennes.FINANČNI IZKAZ |1. | PRORAČUNSKA POSTAVKA: 05 02 07 01 | ODOBRENA PRORAČUNSKA SREDSTVA: 21 milijonov EUR |2. | NASLOV: Uredba Sveta o spremembi Uredbe (ES) št. 1234/2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode |3. | PRAVNA PODLAGA: Člen 37 Pogodbe. |4. | CILJI: Podaljšanje obstoječega sistema za obdobje enega leta za lan in konopljo. |5. | FINANČNE POSLEDICE | 12-MESEČNO OBDOBJE (milijonov EUR) | TEKOČE PRORAČUNSKO LETO 2008 (milijonov EUR) | NASLEDNJE PRORAČUNSKO LETO 2009 (milijonov EUR) |5.0 | ODHODKI, - KI BREMENIJO PRORAČUN ES (NADOMESTILA/INTERVENCIJE) - NACIONALNI ORGANI - DRUGO | 4,64 | 0 | 2,44 |5.1 | PRIHODKI - LASTNA SREDSTVA ES (DAJATVE/CARINE) - NA NACIONALNI RAVNI | – | – | – |2010 |5.0.1 | PREDVIDENI ODHODKI | 2,20 milijona EUR |5.1.1 | PREDVIDENI PRIHODKI |5.2 | METODA IZRAČUNA Ocene: [pic] |6.0 | ALI SE PROJEKT LAHKO FINANCIRA IZ ODOBRENIH PRORAČUNSKIH SREDSTEV, VPISANIH V USTREZNO POGLAVJE TEKOČEGA PRORAČUNA? | DA NE |6.1 | ALI SE PROJEKT LAHKO FINANCIRA IZ PRENOSA MED POGLAVJI TEKOČEGA PRORAČUNA? | DA NE |6.2 | ALI BO POTREBNA DOPOLNITEV PRORAČUNA? | DA NE |6.3 | ALI BO TREBA ODOBRENA PRORAČUNSKA SREDSTVA VNESTI V PRIHODNJE PRORAČUNE? | DA NE |OPOMBE: Ocenjene količine so povprečna proizvodnja za tržna leta 2004/05 (dejanske količine), 2005/06 in 2006/07 (sporočene ocene). (Združljivo s predlaganimi spremembami 2008) Če bi se nacionalne zajamčene količine v celoti uporabile, bi bil največji finančni vpliv 12,02 milijona EUR. |[1] UL C …, …, str. …[2] UL L 193, 29.7.2000, str. 16. Uredba, kakor je bila nazadnje spremenjena z Uredbo (ES) št. 953/2006 (UL L 175, 29.6.2006, str. 1).[3] UL L 299, 16.11.2007, str. 1.